hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Արայիկ Խանդոյանի կինը հայտարարեց, որ ցանկանում է ամուսնու վերաբերյալ գործի քննությունը շարունակվի, բացի դրանից, ինքը ճանաչվի Խանդոյանի իրավահաջորդ: Այստեղ մեղադրող դատախազ Պետրոս Պետրոսյանն առարկեց: Նա նշեց, որ համաձայն սահմանված կարգի, Անուշ Խանդոյանը կարող է հանդես գալ ոչ թե իրավահաջորդ, այլ ուղղակի մահացածի ներկայացուցիչ:
Դատավոր Մեսրոպ Մՙակյանը որոշում կայացրեց միջնորդությունը բավարարել մասնակի. շարունակել գործի քննությունը Խանդոյանի մասով, սակայն Անուշ Խանդոյանին իրավահաջորդ չընդգրկել գործի վարույթում: Վերջինս հանդես կգա Արայիկ Խանդոյանի ներկայացուցիչ:
Այսօր քննարկվեց նաև համաներման ակտը, որի մեջ առանձնացված կետ կար «Սասնա Ծռեր»-ի մասով: Մասնավորապես, համաներումը կտարածվի նրանց վրա, եթե դրա դեմ չեն առարկի պատանդառված և (կամ) ֆիզիկական վնաս կրած տուժողները:
Գործով անցնող 10 մեղադրյալները հայտարարեցին, որ թեև ընդունում են համաներումը, սակայն առարկում են մեղադրանքի դեմ: Նրանք նշեցին, որ իրենք ապստամբություն են արել, հետևաբար պետք է արդարացվեն:
«Ես արել եմ իմ ժողովրդի կամքը, ապստամբել եմ, և էլի եմ ապստամբելու, եթե որևէ մեկը կփորձի նեղացնել իմ ժողովրդին: Ես որևէ բան չեմ արել, որ իր նկատմամբ համաներում կիրառվի, բայց այնուամենայնիվ, համաներման դեմ չեմ առարկի»,- հայտարարեց Արմեն Բիլյանը:
Ամբաստանյալ Պավել Մանուկյանը նշեց, որ մինչև այսօր այդպես էլ  չի բացահայտվել այն անձը, ով ՊՊԾ գնդում վիրավորում է հասցրել իրեն և մյուս անձանց:
«Ես մնում եմ ապստամբ, բայց տվյալ պահին այլընտրանք չկա, և տեղի ունեցող խեղկատակության պայմաններում այլ ելք չեմ տեսնում»,- նշեց նա:
Ամբաստանյալ Արեգ Կյուրեղյանն էլ հավելեց, որ իրենց արդարացնել կամ մեղադրելու իրավունք ունի միայն հայ ժողովուրդը, իսկ ժողովուրդն իրենց արդեն իսկ արդարացրել է: Կյուրեղյանը նշեց, որ ինչպես մյուս տղաներն, այնպես էլ ինքը ձևականությունը պահպանելու համար չի առարկում համաներման դեմ:
Դատարան բերվեցին նաև սանկցիայի տակ գտնվող Սմբատ Բարսեղյանին: Նա բավականին վրդովված խոսեց, հայտարարելով, որ սխալ բան չի արել, որ որևէ մեկը ների կամ չների իրեն .
«Ներողն ո՞վ ա է. Նիկոլ Փաշինյան կոչեցյա՞լը, Փաշինյանը պաշտոնների ա նշանակում եսիմ ում, ովքեր ոչ մաքուր անցյալ ունեն: Թող մի հատ էդ վերանայի»,- ասաց Բարսեղյանը, ապա անդրադառնալով դատարանի այն հարցադրմանը՝ ի վերջո կո՞ղմ է համաներմանը, թե՞ դեմ, վերջինս կտրուկ պատասխանեց. «Թքած ունեմ»:
Փաստացի, «Սասնա Ծռեր 2» խմբում ներառված 10 ամբաստանյալները դեմ չեն համաներման կիրառմանը: Դատարանը հայտարարեց, որ դիրքորոշում լսելու հերթն այս պահին տուժող կողմինն է: Վերջիններս այս պահին դատարանում չէին, ուստի նիստը հետաձգվեց մինչև նոյեմբերի 28-ը:
Նախորդ նյութըՔԿՀ-ում խոշտանգված 30-ամյա տղայի գործով վկան ««դաստիարակված» և ուղարկված էր պաշտպանական կողմից»
Հաջորդ նյութըՏեղաբաշխման հանձնաժողովը «վրեժ է լուծում» դատապարտյալից՝ պատժի կրման ռեժիմը չփոխելով
Դատավոր Բորիս Բախշյանն արդարացվեց
Բաքուն ՄԻԵԴ-ից խնդրել է ժամանակ ռազմագերիների մասին ամբողջական տեղեկություն տրամադրելու համար
Նենսի Փելոսին, կոնգրեսականները և Եղիշե Կիրակոսյանը քննարկել են Ադրբեջանի կողմից մարդու իրավունքների խախտումները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.